Wêreldtitel wink vir Zolani Tete | Netwerk24
Zolani Tete boks Saterdag in Leicester, Engeland, teen Arthur Villanueva. Foto: Tebogo LetsieZolani Tete kry Saterdagaand in Leicester, Engeland, die kans om weer ’n geveg om ’n wêreldtitel los te slaan.Tete, ’n voormalige junior-kapokgewigkampioen van die Internasionale Boksfederasie, kom in ’n uitdungeveg teen Arthur Villanueva van die Filippyne te staan.Die wenner van dié geveg sal moontlik later ’n kans teen die wenner van die geveg Sondag in Osaka, Japan, tussen Marlon Tapales en Shohei Omori kry.Tapales, ’n Filippyn, is die huidige kapokgewigkampioen van die Wêreldboksorganisasie.Tete slaan dalk ’n bietjie harder as Villanueva, maar hy kan hom regmaak vir ’n moeilike geveg.Villanueva het nog net een van sy 31 gevegte verloor.Sondag klap die vuiste ook in ’n toernooi by Emperors Palace in Kempton Park.Kyk jy dalk vir my? Thulani Mbenge en Shaun Ness gee mekaar die oog voor hul geveg Sondag in Kempton Park.Foto: Gallo ImagesKevin Lerena (regs) is ook Sondag in aksie by Emperor’s Palace in Kempton Park. Links is sy afrigter, Peter Smith.Foto: Gallo ImagesSommige mense reken ’n nuwe Suid-Afrikaanse weltergewigkampioen gaan gekroon word met Thulani Mbenge wat die gunsteling is om Shaun Ness te onttroon.Harold Volbrecht, een van die beste weltergewigboksers wat Suid-Afrika nog opgelewer het en deesdae ’n afrigter, meen ook so.“Ness sal fiks wees. Hy is baie toegewyd, maar ek dink Mbenge sal net te goed vir hom wees,” het Volbrecht hierdie week op Golden Gloves se webwerf voorspel.Mbenge spog met nege uitklopoorwinnings in nege gevegte.Ness het 10 van sy gevegte gewen, een verloor en twee het gelykop geëindig.Hy is dalk nie die mees skouspelagtigste bokser nie, maar hy sal beslis nie sommer net omdop en gaan lê nie.In nog ’n geveg in dieselfde toernooi pak Kevin Lerena en Sergio Ramirez van Mexiko mekaar in die afdeling vir junior-swaargewigte.Die toernooi in Leicester word Saterdag van 19:15 op SS 6 uitgesaai.Die toernooi in Kempton Park word Sondag van 14:00 op SS 9 uitgesaai.
Senuagtigheid oor Lerena se geveg
Wie onthou Sugar Ray se grote teen Marvelous Marvin?
Ruann Visser gaan teen Klitschko skerm